dh-unibe/image-text_koenigsfelden-charters-post-1500 huggingface dataset:
Wir, aͤpptissinn ✳ unnd gmein convēt froͧwenn ✳ des gotzhusz Kùngsfeldenn, ✳ thün kundt unnd bekennen offennlich mit disem brieff, ✳ als
wir dann ussz ordnūng ✳ unnd ansaͤchenn unnser herrenn ✳ unnd castennvoͤgtt, ✳ schulthessen ✳ unnd ràtt der statt Bernn, ✳ schuldig unnd
pflichtig sinnd wordenn ✳ unnser mitfroͧwenn froͧw Margretten von
Wattenwil ✳ ir gütt, ✳ libdinng ✳ unnd annders, ✳ so sy in unnser gotzhusz gebraucht hàtt, ✳ wider zebekerenn, ✳ das ✳ wir aber ✳ besunder desz
barenn gelts halb ✳ zü diser zitt nit vermogennd zetünd. ✳ harum̄b so
gelobenn ✳ unnd versprächenn wir ✳ by unnsern wirdenn, ✳ guͤtten trùwn̄
unnd erenn ✳ der gnampten unnser mitschwester ✳ usstaͤnder sum̄ halb,
die sich gebùrtt anderthalbhundertt Rinischer guldinn, hie zwùschend
unnd namlich von dissz brieffs dato ùber ein jàr ✳ àn allessz verreˀ
verziechenn, ✳ usszrichtunng ✳ unnd bezalung zetuͤnd, ✳ by verpflicht ✳ unnd
insatznūg unnsers gotzhusz guͤttrenn, ✳ ligennder ✳ unnd varender, ✳ die sy
unnd ir erbenn, ✳ wo wir an thünder bezalung sùmig wurden, mag
angriffenn, ✳ vertigenn ✳ unnd beziechenn ✳ bissz uff ir volkommēn benuͤg₎.
unnd also hieby zebelibenn ✳ unnd darwider nit zethuͤnd, ✳ zeredennd, ✳
nàch schaffenn getànn werdenn, ✳ verbinden wir unns ✳ fùr unns ✳ unnd
unnser nàchkommēn ✳ by guͤttenn trùwenn, ✳ mit entzichnūg aller fùnd, ✳ usszzùgenn ✳ unnd gevaͤrdenn ✳ unnd wasz hiewider sin moͤchte ✳ unnd besunder
dessz rächtenn, ✳so ein gmeine verzichnūg an vorganng einer sunderbarn̄n
als unnùtz widerspricht, ✳ enntzign̄n ✳ unnd begaͤbenn habenn ✳ in crafft dis
brieffs, ✳ des zü urkùnd ✳ mit unnsers gotzhussz ✳ unnd convents uffgetrucktenn siglenn ✳ verwart, gebenn ✳ unnd beschàchenn ✳ uff frittag vor
Osswaldy, ✳ von xp̄i unnsers herrenn geburt zaltt fùnffzächenhundertt
zwaͤntzig ✳ unnd fùnff jàr.
Marg: v: Watenwil ,
Freit: vor Oswald 1525 .
1525 , August 4 .
F. Aargau .
✳